**SENIORIAPTEEKKARIT RY JÄSENKIRJE 2/2020**

**Hyvät Seniori-kollegat koronan varjossa,**

Toimintaamme yhdistyksen puitteissa pitäisi suunnitella ja järjestää, mutta kokoontua ei saisi - varsinkaan riskiryhmäläiset, joihin suuri osa meistäkin kuuluu... ole tässä nyt sitten.

Aika kuitenkin kuluu ja erilaiset määräajat lähestyvät. Kevätkokouksen sai siirtää myöhempään, jos ei ollut ehtinyt kokoontua niin kuin me. Vastaavanlaista päätöstä syyskokouksen suhteen odotellaan.

Hallitus kokoontui 18.9. etänä ja yhdessä todettiin, että myös syyskokous tullaan järjestämään etäkokouksena niin, että riskiä korona-tartuntoihin ei synny. Näin ollen valitettavasti syyskokouksen yhteyteen suunniteltu yhdistyksen 25-vuotisjuhla joudutaan peruuttamaan ja ajankohtaa harkitsemaan uudelleen.

Mahdollisuuksia muiden, turvallisesti toteutettavien aktiviteettien toimeenpanemiseen kartoitetaan vielä ja ideoita jäsenistöltä toivotaan.

Toivottavasti olette pärjänneet hyvin tässä poikkeuksellisia elämänlaatua häiritseviä toimenpiteitä vaativassa tilanteessa.

**Vähintään etätapaamisiin… Tapio Rytilä Puheenjohtaja ([tapio.rytilä@salnet.fi](mailto:tapio.rytilä@salnet.fi) 040 026 0672)**

**SYYSKOKOUS**

**Järjestetään etäyhteydellä torstaina 10.12.2020 klo 13.00.**

**Kokouskutsu ja tarkemmat tekniset toimintaohjeet lähetetään myöhemmin.**

Oikeusministeriö on 3.9.2020 lähettänyt eduskunnalle käsiteltäväksi yhdistyslain muutoksen, jonka mukaan mahdollistettaisiin sääntömääräisen syyskokouksen järjestäminen etäyhteydellä yhdistyksen sääntöjen sitä estämättä. Ehdotuksen mukaan kokous on kuitenkin pidettävä määräajassa (meillä 1.11.-15.12.). Mikäli eduskuntakäsittely tuo jonkin muutoksen tässä vaiheessa ennakoituun toimintatapaan, yhdistyksen hallitus ottaa asian uudelleen käsittelyyn. Kokouksen järjestäminen yllä olevalla tavalla on siis ehdollinen.

**JÄSENREKISTERI JA JÄSENMAKSU**

Muistin virkistämiseksi ja uusien jäsenten informoimiseksi kerrotaan vielä tässäkin kirjeessä, että viime vuonna vahvistetuissa uusissa säännöissä ainaisjäsenen statusta ei enää ole, vaan kaikki maksavat syyskokouksen määräämän vuosijäsenmaksun (kuitenkin 14.3.2019 mennessä ainaisjäsenmaksunsa maksaneille ensimmäinen vuosijäsenmaksu määrätään vasta vuoden 2029 syyskokouksessa).

Jäsenrekisterin ajantasaisuuden varmistamiseksi voimassa on käytäntö, jonka mukaan lähtökohtaisesti kaikki 3 (kolme) vuotta jäsenmaksunsa maksamatta jättäneet poistetaan rekisteristä. Jos he haluavat uudelleen liittyä jäseniksi, heiltä peritään liittymisjäsenmaksun lisäksi koko kertynyt velka - kuitenkin siten, että hallitus voi tapauskohtaisen harkintansa perusteella päättää toisinkin ottamalla huomioon jäsenten tasapuolisen kohtelun vaatimuksen ja eriävän päätöksen mahdollisen ennakkotapausluonteen vaikutukset yhdistyksen toimintaan.

Jäsenluetteloa ylläpitää jäsensihteeri. Tehtävää hoitaa **Ritva Ortamala (**[**ritva.ortamala@apteekit.net**](mailto:ritva.ortamala@apteekit.net) **040 514 4999).** Jäseniä pyydetään ajantasaisesti lähettämään hänelle muuttuneet rekisteritietonsa (nimi, osoite, sähköposti, puhelinnumero). Jäsensihteeri välittää tiedot myös rekisterin käsittelijänä toimivaan Apteekkariliittoon (Paula Laine). Uusiksi jäseniksi liittyvät voivat ilmoittautua jäsensihteerille, mutta myös kaikille muille hallituksen jäsenille.

**MATKAT**

Vallitsevan korona-epidemiatilanteen vuoksi Lyoniin suunniteltu matka on peruutettu ja kaikille matkan varanneille palautetaan maksamansa summa.

Moskovaan vuoden 2021 syksyksi suunnitteilla oleva matka on vielä ”vaiheessa” ja toteuttamiskelpoisuutta arvioidaan erilaisten riskiskenaarioiden kautta.

Hallitus käsitteli lisäksi mahdollisuuksia järjestää matkoja kotimaassa tarjolla oleviin kohteisiin ja jatkaa kartoitusta tulevissa syksyn kokouksissaan. Kuten puheenjohtaja kirjeen alussa viestitti, hallitus ottaa mielellään vastaan vinkkejä ajan vaatimuksiin sopivista aktiiviteettivaihtoehdoista - ja tietenkin mitä tahansa muutakin palautetta.

**YHDISTYKSEN NETTISIVUT ([www.senioriapteekkarit.fi](http://www.senioriapteekkarit.fi) )**

Varapuheenjohtaja **Silja Kyllönen** **(**[**silja.kyllonen@salnet.fi**](mailto:silja.kyllonen@salnet.fi) **040 512 8429)** toimii nettivastaavana. Hän päivittää teknisesti jäsensivuja ja vie niille myös ajankohtaista tietoa. **Alueilla järjestettävistä lounastapaamisista pyydetään toimijoita ilmoittamaan, milloin niitä järjestetään ja missä.** Sivuilta löytyvät myös kaikkien hallituksen jäsenten yhteystiedot.

**PINSSIT JA ROHDOSKORTIT**

Seniori-pinssejä ja rohdoskortteja on edelleen runsaasti saatavana paitsi kokouksissa, niin myös muulloin varainhoitaja **Leena Seppälältä (**[**leena.seppala@apteekit.net**](mailto:leena.seppala@apteekit.net) **040 550 7745)**

**. . . .**

Jäämme seuraamaan toimintaympäristömme tilanteen kehittymistä ja toivotamme kaikille hyvää ja turvallista syksyn jatkoa.

**Helsinki 24.9.2020**

**Hallitus**

**psta Anja Järvinen sihteeri**

**(**[**anja.jarvinen@salnet.fi**](mailto:anja.jarvinen@salnet.fi) **040 562 5168)**